Det er gode flyforbindelser fra Norge til Toscana, men før du bestiller flyreisen din er det viktig å vite hvor i Toscana du skal bo. Hvis du skal bo i den nordlige delen, er det opplagte valget å fly til Pisa, Bologna eller Firenze. Norwegian flyr i skrivende stund direkte fra Oslo til Pisa, og det samme gjør Ryanair. SAS flyr i skrivende stund direkte fra København til Bologna, og derfra er det ca. 1 times kjøring med tog til Firenze. Vueling flyr i skrivende stund direkte fra København til Firenze. Hvis du skal bo i den sørlige delen av Toscana, bør du vurdere å fly til Roma. Delvis fordi det er relativt billig, og delvis fordi det er mange forbindelser å velge imellom. Både Norwegian og SAS flyr i skrivende stund direkte til Romas flyplass Fiumicino, og Norwegian har en direkterute fra Bergen til Roma. Ryanair flyr i skrivende stund direkte fra Oslo til Romas andre flyplass Ciampino. Fra flyplassen i Fiumicino tar det kun ca. 2-2½ time med bil til den sørlige delen av Toscana, mens du kan være i Firenze på under 2 timer med tog hvis du tar lyntoget (Frecce). Hvis du er innstilt på en mellomlanding underveis, finner du enda flere muligheter. Vennligst vær oppmerksom på at informasjonen om flyruter og flyplasser ovenfor er veiledende, da flyselskapene ofte åpner nye ruter til Italia, og det kan jo hende at en rute blir nedlagt. Men du kan alltid finne informasjon om de aktuelle flyrutene, flyplassene og flytidene til Toscana via linken nedenfor til siden vår om flyforbindelser til Italia. >>> Her kan du lese mer om flyplasser i og rundt Toscana >>> Her kan du lese mer om flyforbindelser til Italia